section_heading: Renault FT-17
paragraph_text: Mali Renault mogao je prijeći preko rova širokog 2 metra i imao je operativni domet od oko 38,5&nbsp;km. Od ljeta 1918. novi bataljun FT-17 tenkova se pridružio francuskim snagama svaki tjedan. FT-17 je prvi puta korišten u borbi kod Ploisy-Chazelle 31. svibnja 1918. laki francuski tenk je postao glavnom ikonom Prvog svjetskog rata. Amerikanci su počeli s proizvodnjom Renaultovog klona „6-Ton“ 1918., ali niti jedan nije dovršen dovoljno rano kako bi sudjelovao u borbama. Druge države su također proizvodile neku inačicu ovog tenka te su izvezeni u Brazil, Kanadu i Kinu. Najbrojniji tenk Prvog svjetskog rata je bio i najčešći tenk međuratnog razdoblja. Francuzi su ga rabili u kolonijalnim ratovima i sudjelovao je u gotovo u svim sukobima tog vremena, uključujući Španjolski građanski rat od 1936. do 1939. U Drugom svjetskom ratu francuska vojska je imala 8 bataljuna FT-17 tenkova naoružanih s 7,5&nbsp;mm strojnicama. Nijemci su koristili zarobljene FT-17 u vrlo raznolikom spektru zadaća, uključujući policiju i kao traktore ili mobilne zapovjedne stanice. Renault FT-17 je korišten na njemačkoj strani sve do kraja 1944. godine.Spence C. Tucker, str. 23